ai4bharat/Pralekha huggingface dataset:
குறு சிறு மற்றும் நடுத்தர தொழில் துறை அமைச்சகம்
கோவிட்-19 தொற்று சூழலை ஒரு வாய்ப்பாக பயன்படுத்திக் கொள்ளுமாறு வெளிநாட்டு இந்திய மாணவர்களிடம் நிதின் கட்கரி வலியுறுத்தல்
மத்திய சாலைப் போக்குவரத்து மற்றும் நெடுஞ்சாலை, சிறு, குறு மற்றும் நடுத்தரத் தொழில் துறை அமைச்சர் திரு. நிதின் கட்கரி, கடந்த சில நாட்களாக பல்வேறு பிரிவினர் மற்றும் சமுதாயத்தின் பல்வேறு தரப்பினருடன் இணைய கருத்தரங்கு, காணொலி காட்சி மற்றும் இதர சமூக ஊடகங்கள் மூலமாகக் கலந்துரையாடும் மிகப்பெரிய பணியை மேற்கொண்டு வருகிறார். இந்த ஊடகங்கள் மூலமான அவரது கலந்துரையாடல் சுமார் 1.30 கோடி மக்களைச் சென்றடைந்துள்ளது.
இந்தக் கலந்துரையாடலின் ஒரு பகுதியாக, பிரிட்டன், கனடா, சிங்கப்பூர், இதர ஐரோப்பிய நாடுகள், ஆஸ்திரேலியா ஆகிய பல்வேறு நாடுகளில் உள்ள இந்திய மாணவர்களுடனும் அவர், உலக தொற்று மீட்பில் இந்தியா- இந்தியாவுக்கான வழிகாட்டி திட்டம் என்னும் கருப்பொருளை மையமாகக் கொண்டு கலந்துரையாடினார்.
மாணவர்களிடம் உரையாற்றிய அவர், இந்தியா ஆக்கபூர்வமான முன்னேற்றப் பாதையில் சென்று கொண்டிருப்பது பற்றிய சிந்தனை நம்மிடம் தெளிவாக உள்ளது என்றும், இந்த நெருக்கடியான சூழலை ஒரு வாய்ப்பாகப் பயன்படுத்திக்கொள்ள நாம் ஒன்றுபட்ட முயற்சிகளை மேற்கொள்ள வேண்டும் என்றும் கேட்டுக்கொண்டார். பல்வேறு நடவடிக்கைகளை மீண்டும் தொடங்குவதற்காக முன்னேறிச் செல்லும் அதேசமயம், கோவிட்-19 பெருந்தொற்று பரவுவதைத் தடுக்கும் வகையில், சுகாதாரம் தொடர்பான அனைத்து விதிமுறைகளையும் நாம் பின்பற்றுவது அவசியமாகும் என்று அவர் வலியுறுத்தினார்.
22 பசுமை விரைவு நெடுஞ்சாலைகள் மேம்படுத்தப்பட்டு வருவதாக திரு. கட்கரி குறிப்பிட்டார்.
(Visitor Counter : 123
நிதி அமைச்சகம்
எம்எஸ்எம்இ-களுக்கு திருத்தியமைக்கப்பட்ட கடன் உத்தரவாதத் திட்டத்திற்கு ரூ.9,000 கோடி
எம்எஸ்எம்இ-களுக்கு திருத்தியமைக்கப்பட்ட கடன் உத்தரவாதத் திட்டத்திற்கு ரூ.9,000 கோடி ஒதுக்கப்படுவதாக மத்திய நிதி மற்றும் கார்ப்பரேட் விவகாரங்கள் துறை அமைச்சர் திருமதி நிர்மலா சீதாராமன் இன்று நாடாளுமன்றத்தில் தாக்கல் செய்த மத்திய பட்ஜெட் 2023-24-ல் அறிவித்துள்ளார். இது 2023 ஏப்ரல் 1 முதல் அமலுக்கு வரும் என்றும் அவர் கூறினார்.
நாட்டின் வளர்ச்சி என்ஜினாக செயல்படும் எம்எஸ்எம்இ-களில் ரூ.2 கோடி வரை ஆண்டு வரவு செலவு மேற்கொள்ளும் நிறுவனங்களும் ரூ.50 லட்சம் வரை வரவு செலவு மேற்கொள்ளும். தொழில்முறையாளர்களும் அனுமான வரிவிதிப்பில் பயன்பெற முடியும் என்று அவர் கூறினார். இதற்கான வரம்புகள் முறையே ரூ.3 கோடி, ரூ.75 லட்சமாக இருக்கும் என்று அவர் தெரிவித்தார்.
அமிர்த காலத்தின் தேவைகளை எதிர்கொள்ளும் விதமாக, நிதித்துறையில், முறைப்படுத்தல் வசதி செய்யப்படுவதாக திருமதி நிர்மலா சீதாராமன் கூறினார். தற்போதுள்ள முறைப்படுத்தல்களை எளிதாக்கவும், செலவைக் குறைக்கவும், கேட்டுக்கொள்ளப்பட்டதை அடுத்து பொதுமக்கள் மற்றும் முறைப்படுத்தும் நிறுவனங்களிடமிருந்து ஆலோசனைகள் கோரப்படவுள்ளன. இதற்கான காலவரம்பும் முடிவு செய்யப்பட்டுள்ளதாக பட்ஜெட்டில் தெரிவிக்கப்பட்டுள்ளது.
மத்திய அமைச்சரவை
ஜார்கண்ட் மாநிலம் தேவ்கரில் புதிய எய்ம்ஸ் அமைப்பதற்கு மத்திய அமைச்சரவை ஒப்புதல்
ஜார்கண்ட் மாநிலம் தேவ்கரில் புதிய அகில இந்திய மருத்துவ விஞ்ஞான நிறுவனம், எய்ம்ஸ் அமைப்பதற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்தது. இந்தத் திட்டத்திற்கு ரூ.1103 கோடி நிதிச்செலவுக்கான திட்டத்திற்கு ஒப்புதல் அளிக்கப்பட்டது. இந்த எய்ம்ஸ் நிறுவனம் பிரதமரின் சுகாதாரப் பாதுகாப்புத் திட்டத்தின் கீழ் அமைக்கப்படும்.
விவரங்கள்:
தேவ்கர் நகரில் அமைய உள்ள எய்ம்ஸில் கீழ்கண்டவை இடம் பெற்றிருக்கும்:
- அவசரகால சிகிச்சை மையமும் 750 படுக்கை வசதியும் கொண்ட மருத்துவமனை.
- ஆண்டுக்கு 100 மாணவர்கள் எம் பி பி எஸ் படிக்கும் வகையிலான மருத்துவகல்லூரி.
- ஆண்டுக்கு 60 மாணவர்கள் பி எஸ் சி செவிலியர் படிப்பு படிப்பதற்கான செவிலியர் கல்லூரி , குடியிருப்பு வளாகங்கள், புதுதில்லி எய்ம்ஸ் மாதிரியில் சம்பந்தப்பட்ட வசதிகள் / சேவைகள்.
- 20 சிறப்பு மருத்துவ / உயர் சிறப்பு மருத்துவத்துறைகளும் அவற்றுக்கான 15 அறுவை சிகிச்சை அரங்குகளும்.
- பாரம்பரிய மருத்துவமமுறையின்படி சிகிச்சை வழங்குவதற்கான 30 படுக்கைகள் கொண்ட ஆயுஷ் துறை.
தாக்கம்:
தேவ்கரில் அமைய உள்ள புதிய எய்ம்ஸ் நிறுவனம் அந்தப் பகுதி மக்களுக்கு உயர்சிறப்பு மருத்துவ வசதியை வழங்கும். மேலும், இந்த மண்டலத்தில் தேசிய சுகாதார இயக்கத்தின் கீழ் ஏற்படக்கூடிய ஆரம்ப மற்றும் இடைநிலை நிறுவனங்கள் / வசதிகள் ஆகியவற்றில் பணிபுரிய தகுதி வாய்ந்த மருத்துவர்கள், இதர சுகாதார பணியாளர்களை உருவாக்க உதவுவதும் இந்த நிறுவனத்தின் நோக்கமாகும்.
பின்னணி:
பிரதமரின் சுகாதாரப் பாதுகாப்புத் திட்டத்தின் கீழ் புவனேஷ்வர், போபால், ராய்ப்பூர், ஜோத்பூர், ரிஷிகேஷ், பாட்னா, ஆகிய இடங்களில் எய்ம்ஸ்கள் உருவாக்கப்பட்டுள்ளன. பரேலி , நாக்பூர் , கல்யாணி , குண்டூரில் மங்களகிரி  ஆகிய இடங்களில் எய்ம்ஸ்அமைக்கும் பணிகள் நடைபெற்று வருகின்றன. கோரக்பூர்  எய்ம்ஸ் அமைப்பதற்கான பணியாணைகள் வழங்கப்பட்டுள்ளன.
மேலும், கீழ்கண்ட எய்ம்ஸ்-களுக்கு அனுமதி வழங்கப்பட்டுள்ளது.
- 2016 ஜூலையில் பஞ்சாப் பத்தின்டா
- 2017 மே –யில் அசாம் குவஹாத்தி
- 2018 ஜனவரியில் இமாசலப்பிரதேசம் பிலாஸ்பூர்
------
(Visitor Counter : 92
பிரதமர் அலுவலகம்
"சிறுதானியங்களின் அபரிமிதம்" பாடலின் வீடியோ வெளியீட்டை பிரதமர் வரவேற்றார்
உலகின் கடைக்கோடியில் பசியுடன் இருப்பவர்களுக்கு உதவிடவும் விவசாயிகள் சிறுதானியங்களை பயிரிட உதவிடவும் பாடகர் ஃபாலு, இயற்றி, பாடிய "சிறுதானியங்களின் அபரிமிதம்" என்ற பாடலின் வீடியோ வெளியீட்டை பிரதமர் திரு நரேந்திர மோடி வரவேற்றுள்ளார்.
பிரதமர் ட்வீட் செய்திருப்பதாவது:
"மிகவும் ஆக்கப்பூர்வமானது மற்றும் ஆரோக்கியமான வாழ்க்கைக்கு சிறுதானியங்களை ஏற்று கொள்வதற்கு அதிகமான மக்களை ஊக்குவிக்கும்!"
---
PKV/AM/KPG
(
பிரதமர் அலுவலகம்
இந்தியக் கப்பற்படையின் அபாரமான திறன் மற்றும் உறுதி நிலைக்குப் பிரதமர் பாராட்டு தெரிவித்துள்ளார்
எண்ணெய் மற்றும் இயற்கை எரிவாயு கழகத்தின் சிக்கலான எரிபொருள் பிரித்தெடுக்கும் கருவிகளை சரி செய்து, கடலுக்கு அடியில் கூடுதல் எரிபொருள் வழித்தடங்களைத் தடையின்றி நிறுவுவதற்கு வழிவகை செய்த இந்தியக் கப்பற்படையின் அபாரமான திறன் மற்றும் உறுதி நிலைக்குப் பிரதமர் திரு நரேந்திர மோடி பாராட்டு தெரிவித்துள்ளார்.
மத்திய பெட்ரோலியம் மற்றும் இயற்கை எரிவாயு அமைச்சகத்தின் ட்விட்டர் பதிவிற்கு பதிலளித்து பிரதமர் கூறியிருப்பதாவது:
“இந்தியக் கப்பற்படையின் அபாரமான முயற்சி!”
அறிவியல் மற்றும் தொழில்நுட்பத்துறை
தங்கத்தின் நேனோ கட்டமைப்பு மூலக்கூறு அடிப்படையைக் கொண்டு உயிரி-மூலக்கூறுகள் ரசாயனங்களுக்கு இடையில் ஆய்வகத்தில் நடைபெறும் மாற்றத்தைக் கண்டறிய முடியும்
அறிவியல் தொழில்நுட்பத் துறையின் கீழ் தன்னாட்சி பெற்ற நிறுவனம் நேனோ மற்றும் மென் பொருள்கள் அறிவியல் மையத்தின் விஞ்ஞானிகள், அடிமூலக்கூறு  ஒன்றை உருவாக்கியுள்ளனர். தங்கத்தின் நேனோ அமைப்பை பயன்படுத்தி கண்ணாடி மூலம் புலனறிதலில் இது முக்கிய பங்காற்றும் என விஞ்ஞானிகள் தெரிவித்துள்ளனர். சுற்றுப்புற இடை ஊக்கப் பொருள்களின் ஒளி ஊடுருவல் குறியீட்டில் ஏற்படும் மாற்றங்களை இதுபோன்ற அடிமூலக்கூறுகள் கண்டறிந்துவிடும். எனவே ஆய்வகத்தில் முக்கியமான மூலக்கூறுகள் மற்றும் ரசாயனங்களை இது கண்டறியும்.
ரசாயன புலனறிதலில் இது மிகுந்த பயன்பாடு கொண்டதாக இருக்கும். நொதிப்பான்களுடன் தொடர்புடைய ஆன்டிஜென்களின் கரைக்க முடியாத தயாரிப்புகளால் நோய் எதிர்ப்பு அணுக்களை கிரகித்துக் கொள்வதன் மூலம் குறிப்பிட்டுக் காட்டும் தொகுப்பில் செயல்பாடுகளை அறிய இது உதவிகரமாக இருக்கும். ஒரே சமயத்தில் ஒரே மாதிரி சூழ்நிலையில், செம்மையாக பரிசோதனை நடத்துவதற்கு, பன்முக மூலக்கூறு அடிப்படைகளின் தேவையில்லாமல், முழுமையாக மேலோட்டப் பரிசோதனை செய்வதற்கு, சரி செய்து கொள்ளக் கூடிய ஏற்பாடுகள் இதற்குத் தேவைப்படுகின்றன.
(Visitor Counter : 115
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
யூபிஎஸ்சி தேர்வு முடிவுகள் இறுதி செய்யப்பட்டன
மத்திய குடிமைப் பணி தேர்வாணையத்தால் நடத்தப்பட்ட தேர்வுகளுக்கான முடிவுகள் 2023 ஆம் ஆண்டு ஏப்ரல் மாதத்தில் இறுதி செய்யப்பட்டுள்ளன. இதில் தேர்வு செய்யப்பட்ட விண்ணப்பதாரர்களுக்கு தபால் மூலம் முடிவுகள் தனித்தனியே தெரிவிக்கப்பட்டுள்ளது. மற்றவர்களின் விண்ணப்பங்கள் பரிசீலனைக்கு உட்படுத்தப்பட்ட போதிலும் நேர்முகத் தேர்வுக்கு அழைக்கவோ, பணியிடங்களுக்கு நியமிக்க பரிந்துரை செய்யவோ இயலவில்லை என்பதை வருத்தத்துடன் தெரிவித்துக் கொள்கிறோம். மேலும் விவரங்களுக்கு கீழ்க்காணும் இணைப்பை காணவும்:
Click here for the list
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
சிறப்பு இயக்கம் 3.0-ன் முதல் வாரத்தில் அடைந்த முன்னேற்றத்தை மத்திய அமைச்சர் டாக்டர் ஜிதேந்திர சிங் ஆய்வு செய்து திருப்தி தெரிவித்தார், நாட்டின் அனைத்து பகுதிகளிலும் உள்ள அனைத்து இணைக்கப்பட்ட / துணை / கள அலுவலகங்கள் / தூதரகங்கள் / பாதுகாப்பு நிறுவனங்கள் மற்றும் நிறுவனங்கள் / அலுவலகங்கள் / பொதுத்துறை நிறுவனங்களில் ஒரு செறிவூட்டல் அணுகுமுறையை பின்பற்ற அழைப்பு விடுத்தார்
மத்திய அறிவியல் மற்றும் தொழில்நுட்பத் துறை இணை அமைச்சர் , பிரதமர் அலுவலகம், பணியாளர் நலன், பொதுமக்கள் குறைதீர்ப்பு, ஓய்வூதியம், அணுசக்தி மற்றும் விண்வெளித் துறை இணை அமைச்சர் டாக்டர் ஜிதேந்திர சிங், நாட்டின் அனைத்து அரசு அலுவலகங்களிலும் செயல்படுத்தப்பட்டு வரும் சிறப்பு இயக்கம் 3.0-ன் முதலாவது வாரமான 2023 அக்டோபர் 02 முதல் 07 வரை நடைபெற்ற பணிகளின் முன்னேற்றத்தை ஆய்வு செய்தார்.
அமைச்சகங்கள் / துறைகள் மற்றும் அவற்றின் கள / வெளியூர் அலுவலகங்களில் பெரிய அளவிலான பங்கேற்பு காணப்பட்டதாக டாக்டர் ஜிதேந்திர சிங் கூறினார். பொதுமக்கள் வந்துசெல்லும் அலுவலகங்களில் இந்த இயக்கப்பணிகளில் கவனம் செலுத்த வேண்டும் என்று அவர் வலியுறுத்தினார். நாட்டின் அனைத்துப் பகுதிகளிலும் உள்ள அனைத்து வெளியூர் அலுவலகங்கள் / பாதுகாப்பு நிறுவனங்கள் மற்றும் பொதுத்துறை நிறுவனங்களை உள்ளடக்கும் இயக்கத்தை செயல்படுத்துவதில் அமைச்சகங்கள் / துறைகள் செறிவூட்டல் அணுகுமுறையைக் கடைப்பிடிக்க வேண்டும் என்று அவர் வலியுறுத்தினார்.
கள அலுவலகங்கள் / பொதுத்துறை நிறுவனங்கள் / பாதுகாப்பு நிறுவனங்கள் / தூதரகங்களில் இயக்கத்தின் முன்னேற்றத்தை எடுத்துக்காட்டும் வகையில் அனைத்து அமைச்சகங்கள் / துறைகளின் 42000-க்கும் அதிகமான இடங்களில் பணிகள் மேற்கொள்ளப்பட்டதை 4000 ட்விட்டர் பதிவுகள் மூலம் வெளியிடப்பட்டன. ஆயிரக்கணக்கான அதிகாரிகள் மற்றும் மக்களின் முயற்சியால் அரசு அலுவலகங்களில் தூய்மைக்காக ஒரு மக்கள் இயக்கம் உருவாக்கப்பட்டுள்ளது.
முதல் வாரத்தில் தபால் துறையின் 12,785 இடங்களிலும், சாலைப் போக்குவரத்து மற்றும் நெடுஞ்சாலைத் துறையின் 11,588 இடங்களிலும், பள்ளிக் கல்வி மற்றும் எழுத்தறிவுத் துறையின் 8,652 இடங்களிலும், ராணுவ விவகாரத் துறையின் 3,000 இடங்களிலும், உரத் துறையின் 1,585 இடங்களிலும் தூய்மைப் பணிகள் மேற்கொள்ளப்பட்டன.
சிறப்பு இயக்கம் 3.0 இன் முன்னேற்றம் தினசரி அடிப்படையில் https://scdpm.nic.in என்ற இணையதளத்தில் கண்காணிக்கப்படுகிறது.
2023 அக்டோபர் 02 முதல் 07 வரை நடைபெற்ற இந்தத் தூய்மை இயக்கத்தின் மூலம் 42,072 இடங்களில் தூய்மைப்பணிகள் மேற்கொள்ளப்பட்டு, 7,70,448 கோப்புகள் ஆய்வு செய்யப்பட்டன. பொது மக்களின் 66,641 குறைதீர்ப்பு மனுக்கள் மற்றும் மேல்முறையீட்டு மனுக்களுக்கு தீர்வு காணப்பட்டன. பழைய பொருட்களை அகற்றியதன் மூலம் 28.23 கோடி ரூபாய் வருவாய் ஈட்டப்பட்டது. 7.75 லட்சம் சதுர அடி பரப்பளவிலான இடம் தூய்மையாக்கப்பட்டது. நாடாளுமன்ற உறுப்பினர்களின் 743 பரிந்துரைகளுக்குத் தீர்வுகாணப்பட்டது.
மேலும் விவரங்களுக்கு இந்த ஆங்கில செய்திக்குறிப்பைக் காணவும் https://pib.gov.in/PressReleasePage.aspx?PRID=1965833
பிரதமர் அலுவலகம்
மகாராஷ்டிர முதல்வராகப் பதவியேற்றுக் கொண்டுள்ள திரு ஏக்நாத் ஷிண்டேவிற்கும், துணை முதல்வராகப் பொறுப்பேற்றுக் கொண்டுள்ள திரு தேவேந்திர ஃபட்னாவிஸிற்கும் பிரதமர் வாழ்த்து
மகாராஷ்டிர முதல்வராகப் பதவியேற்றுக் கொண்டுள்ள திரு ஏக்நாத் ஷிண்டேவிற்கு பிரதமர் திரு நரேந்திர மோடி வாழ்த்து தெரிவித்துள்ளார்.
அவர் வெளியிட்டுள்ள சுட்டுரைச் செய்தியில் தெரிவித்திருப்பதாவது:
“மகாராஷ்டிர முதல்வராகப் பொறுப்பேற்றுக் கொண்டிருக்கும் திரு @mieknathshinde அவர்களுக்கு வாழ்த்து தெரிவித்துக் கொள்கிறேன். அடிமட்ட அளவிலான தலைவராக, வளமான அரசியல், சட்டமன்ற மற்றும் நிர்வாக அனுபவத்தை அவர் பெற்றுள்ளார். மகாராஷ்டிர மாநிலத்தை மேலும் உயர்த்த அவர் பணியாற்றுவார் என்று நான் நம்புகிறேன்.”
மகாராஷ்டிராவின் துணை முதல்வராகப் பதவியேற்றுக் கொண்டுள்ள திரு தேவேந்திர ஃபட்னாவிஸிற்கும் பிரதமர் வாழ்த்து தெரிவித்துள்ளார்.
“மகாராஷ்டிராவில், துணை முதல்வராகப் பதவியேற்றிருக்கும் திரு @Dev_Fadnavis அவர்களுக்கு வாழ்த்துகள். பாஜகவின் ஒவ்வொரு தொண்டருக்கும் அவர் உத்வேகம் அளிக்கிறார். அவரது அனுபவமும், நிபுணத்துவமும் அரசின் சொத்தாக விளங்கும். மகாராஷ்டிராவின் வளர்ச்சியை அவர் மேலும் வலுப்படுத்துவார் என்பது திண்ணம்”, என்று பிரதமர் வெளியிட்ட சுட்டுரைச் செய்தியில் கூறினார்.
கப்பல் போக்குவரத்து அமைச்சகம்
மாலுமிகளுக்கான ஆன்லைன் வெளியேறும் தேர்வு முறையை திரு.மன்சுக் மாண்டவியா தொடங்கி வைத்தார்.
மத்திய கப்பல் துறை இணையமைச்சர் திரு.மன்சுக் மாண்டவியா, இன்று மெய்நிகர் நிகழ்ச்சி ஒன்றில் , கடற்பயணத் தொழிலில் ஈடுபடும் மாலுமிகளுக்கான ஆன்லைன் வெளியேறும் தேர்வு  முறையைத் தொடங்கி வைத்தார். கப்பல் துறை தலைமை இயக்குநரின் கீழ் செயல்படும் பல்வேறு கடல்சார் பயிற்சி நிறுவனங்களில் , கப்பல் வேலைப் பணியாளர்கள் மற்றும் மாலுமிகள் பயிற்சி பெற்று வருகின்றனர். முன்னெப்போதும் இல்லாத அளவுக்கு கோவிட்-19 தொற்று பரவி வரும் இந்த நிலையில், அவர்கள் வீடுகளில் இருந்தவாறே , தற்போது தேர்வுக்கு ஆஜராகலாம்.
நிகழ்ச்சியில் தொடக்கவுரை ஆற்றிய திரு. மாண்டவியா, திறன் மிக்க, தரமான கப்பல் துறையினருக்கு இந்தியா பெயர் பெற்றது என்று கூறினார். 2017-ஆம் ஆண்டு 1.54 லட்சமாக இருந்த இவர்களின் எண்ணிக்கை , 2019-இல் 2.34 லட்சமாக அதிகரித்துள்ளது. இந்தியா மற்றும் உலக அளவில் கடல்சார் தொழில் துறையில் அதிகரித்து வரும் தேவைக்கு ஏற்ப இந்த எண்ணிக்கையை 5 லட்சமாக்க இலக்கு நிர்ணயிக்கப்பட்டுள்ளது. “கடல்சார் பிரிவு இந்திய இளைஞர்களுக்கு ஏராளமான வேலை வாய்ப்பை உருவாக்க முடியும் என்பது பிரதமர் திரு. நரேந்திர மோடியின் தொலைநோக்காகும். பிரதமரின் தொலைநோக்கை நிறைவேற்றும் வகையில், இந்த வேலை வாய்ப்புகளை உருவாக்க கப்பல் துறை தனது அனைத்து முயற்சிகளையும் மேற்கொண்டுள்ளது’’ என அமைச்சர் கூறினார்.
மாறி வரும் சூழலுக்கு ஏற்ப, பயிற்சி நிறுவனங்கள் தங்கள் மதிப்பீட்டை மாற்றிக் கொண்டிருப்பது குறித்து , தமது மகிழ்ச்சியை அமைச்சர் தெரிவித்தார். இந்தத் தொற்றுக் காலத்தில், மாலுமிகள் தேர்வை வீட்டிலிருந்தவாறு எழுதும் வகையில் , உலகிலேயே ஆன்லைன் தேர்வு நடத்தும் ஒரே நாடு இந்தியா தான் என்று அவர் கூறினார். ஆன்லைன் தேர்வு காரணமாக, தேர்வின் துல்லியம், தேர்வர்களை மதிப்பிடுவதில் சீரான நிலை உறுதி செய்யப்பட்டுள்ளது. ஆன்லைன் தேர்வு மூலம், மாலுமிகள் வெளியேறும் தேர்வுக்கு தகுதி பெறும் வாய்ப்பை, தங்கள் வீடுகளிலிருந்தே பெறுவார்கள்.
(Visitor Counter : 186
பிரதமர் அலுவலகம்
உச்சநீதிமன்ற முன்னாள் தலைமை நீதிபதி, நீதியரசர் ஏ.எஸ். ஆனந்த் மறைவிற்கு பிரதமர் இரங்கல்
உச்ச நீதிமன்ற முன்னாள் தலைமை நீதிபதி, நீதியரசர் ஏ.எஸ். ஆனந்த் மறைவு குறித்து பிரதமர் திரு. நரேந்திர மோடி இரங்கல் தெரிவித்துள்ளார்.
“உச்ச நீதிமன்ற முன்னாள் தலைமை நீதிபதி, நீதியரசர் ஏ.எஸ்.ஆனந்த் மறைவு குறித்து கவலை அடைந்துள்ளேன். துயரமான இந்த தருணத்தில் எனது எண்ணங்கள் அவரது குடும்பத்தினர் மீது உள்ளது. அன்னாரது ஆன்மா சாந்தியடையட்டும்.” என்று பிரதமர் குறிப்பிட்டுள்ளார்.
மனித வள மேம்பாட்டு அமைச்சகம்
பல்கலைக்கழகங்கள் மற்றும் கல்லூரிகளை மீண்டும் திறப்பதற்கான வழிகாட்டுதல்கள்
யுஜிசி வெளியீடு
கொரோனா முடக்கம் முடிந்து தளர்வுகள் அறிவிக்கப்பட்டுள்ளதால், பல்கலைக்கழகங்கள், கல்லூரிகள் ஆகியவற்றை மீண்டும் திறப்பதற்கான வழிகாட்டுதல்களை பல்கலைக்கழக மானியக் குழு வெளியிட்டுள்ளது.
இந்த வழிகாட்டுதல்கள் மத்திய சுகாதாரத்துறை சரிபார்க்கப்பட்டு, மத்திய உள்துறை அமைச்சகத்தால் அனுமதிக்கப்பட்டுள்ளது. இந்த வழிகாட்டுதல்களை, உள்ளூர் நிலவரங்களுக்கு ஏற்ப, அரசு அதிகாரிகளுடன் உத்தரவுடன் கல்வி நிறுவனங்கள் பின்பற்ற வேண்டும்.
கட்டுப்பாடு மண்டலங்களுக்கு வெளியேயுள்ள, பல்கலைக்கழகங்கள் மற்றும் கல்லூரிகள் மாநிலங்கள் / யூனியன் பிரதேச அரசுகளுடன் ஆலோசித்த பிறகு, படிப்படியாக திறக்கலாம். அப்போது யுஜிசி தயாரித்த வழிகாட்டுதல்கள், சுகாதார நெறிமுறைகள் மற்றும் பாதுகாப்புக்கான நிலையான செயல்பாட்டு விதிமுறைகள் ஆகியவை பின்பற்றப்பட வேண்டும்.
மத்திய நிதியுதவி பெறும் உயர் கல்வி நிறுவனங்களின் தலைவர்கள், மீண்டும் திறப்பதற்கான சாத்தியங்களை ஆய்வு செய்து, அதற்கேற்ப முடிவெடுக்கலாம்.
மாநில அரசின் மற்ற பல்கலைக்கழகங்கள், தனியார் பல்கலைக்கழகங்கள், கல்லூரிகள் போன்றவை மாநிலங்கள் / யூனியன் பிரதேச அரசுகளின் முடிவுப்படி திறக்கலாம்.
பாதுகாப்பு நடவடிக்கைகள், சமூக இடைவெளி விதிகளை பின்பற்றி கல்வி நிறுவனங்களை மீண்டும் திறப்பதற்க பல்கலைக்கழகங்களும், கல்லூரிகளும் திட்டமிட வேண்டும்.
அதன்பின்பு, ஆராய்ச்சி மாணவர்கள், முதுநிலை படிப்பு மாணவர்கள் குறைந்த எண்ணிக்கையில் வர ஏற்பாடு செய்யலாம். அப்போதுதான் சமூக இடைவெளியையும், முன்னெச்சரிக்கை நடவடிக்கைகளையும் எளிதில் அமல்படுத்த முடியும்.
மொத்த மாணவர்களில் 50% பேருக்கு மேல் வராமல் இருப்பதை உறுதி செய்ய வேண்டும். கொவிட்-19 விதிமுறைகள் கடுமையாக பின்பறப்பட வேண்டும்.
சில மாணவர்கள், வகுப்புகளுக்கு வராமல், வீட்டிலேயே தங்கி ஆன்லைன் மூலம் படிப்பதை விரும்பலாம். அவர்கள் கற்பதற்கு தேவையான ஏற்பாடுகளை கல்வி நிறுவனங்கள் செய்து கொடுக்கலாம்.
பயண கட்டுப்பாடு காரணமாக வெளிநாட்டு மாணவர்கள் பலர், கல்வி நிறுவனங்களுக்கு வர முடியாத சூழல் உள்ளது. அது போன்ற மாணவர்களுக்கு ஆன்லைன் மூலம் கற்பிப்பதற்கான ஏற்பாடுகளையும் கல்வி நிறுவனங்கள் ஏற்பாடு செய்ய வேண்டும்.
தேவைப்பட்டால், மாணவர்களின் விடுதிகளையும், தடுப்பு விதிமுறைகளை பின்பற்றி திறக்கலாம். ஆனால், அறைகளை மாணவர்கள் பகிர்ந்து கொள்ள அனுமதிக்க கூடாது. கொரோனா அறிகுறியுடன் உள்ள மாணவர்களை, எக்காரணத்தை கொண்டும் விடுதிகளில் தங்க அனுமதிக்க கூடாது.
கல்வி நிறுவனங்களை திறப்பதற்கு முன்பு, அவை பாதுகாப்பாக உள்ளதா என்பதை மத்திய, மாநில அரசுகள் அறிவிக்க வேண்டும்.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1670390
சுகாதாரம் மற்றும் குடும்ப நலத்துறை அமைச்சகம்
அனைத்து வீடுகளுக்கும் குழாய் மூலம் குடிநீர் வழங்கும் திட்டம் பொது சுகாதாரம் மற்றும் பொருளாதார சேமிப்பில் குறிப்பிடத்தக்க தாக்கத்தை ஏற்படுத்தியுள்ளது : உலக சுகாதார அமைப்பின் அறிக்கையில் தகவல்
இந்தியாவில் அனைத்து வீடுகளுக்கும் குழாய் மூலம் நீர் வழங்கும்  திட்டத்தின் மூலம் ஆக்கப்பூர்வமான மிகப் பெரிய தாக்கம் ஏற்பட்டுள்ளதாக உலக சுகாதார அமைப்பின் அறிக்கையில் தெரிவிக்கப்பட்டுள்ளது என நித்தி ஆயோக் உறுப்பினர்  டாக்டர் வி கே பால் கூறியுள்ளார். இத்திட்டத்தால் ஏற்பட்டுள்ள பலன்கள் குறித்து உலக சுகாதார அமைப்பின் கருத்துக்கள் அடங்கிய அறிக்கையை புதுதில்லியில் இன்று  அவர் வெளியிட்டார். நிகழ்ச்சியில் பேசிய டாக்டர் வி கே பால், பாதுகாப்பான குடிநீர் மூலம் நோய்கள் தடுக்கப்பட்டு உயிர்கள் காக்கப்படுவதாகவும், மகளிர் மற்றும் பெண் குழந்தைகளுக்கு அதிகாரம் அளிக்கப்பட்டுள்ளது எனவும் கூறினார்.
அனைத்து வீடுகளுக்கும் பாதுகாப்பான குடிநீர் வழங்கப்படுவதன் மூலம் 4,00,000 இறப்புகளையும், வயிற்குப் போக்கு போன்றவற்றால் ஏற்படக் கூடிய 1,40,00,000 நோய் பாதிப்புகளையும் தடுக்க முடியும் என்று உலக சுகாதார அமைப்பின் அறிக்கையில் தெரிவிக்கப்பட்டுள்ளது. இதன் மூலம், 101 பில்லியன் அமெரிக்க டாலர் அளவுக்கு பொருளாதார சேமிப்பு ஏற்படும் என்றும் அதில் குறிப்பிடப்பட்டுள்ளது.
இந்நிகழ்ச்சியில் பேசிய இந்திய மருத்துவ ஆராய்ச்சி கவுன்சிலின் தலைமை இயக்குநர் டாக்டர் ராஜீவ் பல், மத்திய அரசின் ஜல் ஜீவன் இயக்கத்தால் சுகாதாரத்தில் ஏற்பட்ட குறிப்பிடத்தக்க பலன்கள் இந்த ஆய்வறிக்கையில் குறிப்பிடப்பட்டுள்ளது என்று கூறினார்.
இந்நிகழ்ச்சியில் பேசிய மத்திய குடிநீர் மற்றும் துப்புரவுத்துறைச் செயலாளர் திருமதி வினி மகாஜன், ஜல் ஜீவன் இயக்கத்தின் முன்னேற்றங்களை விரிவாக எடுத்துரைத்தார். கிராமப்புறங்களில் தற்போது 62.84 சதவீத வீடுகளுக்கு குழாய் மூலம் குடிநீர் இணைப்பு வழங்கப்பட்டுள்ளதாக அவர் தெரிவித்தார்.
இந்நிகழ்ச்சியில் உலக சுகாதார அமைப்புக்காக இந்திய பிரதிநிதி டாக்டர் ரோட்ரிக்கோ ஹெச். ஆஃப்ரின் உள்ளிட்டோர் பங்கேற்றனர்.
மேலும் விவரங்களுக்கு இந்த ஆங்கிலச் செய்திக்
குறிப்பைக் காணவும் https://pib.gov.in/PressReleasePage.aspx?PRID=1930995AP/PLM/KPG/GK
(Visitor Counter : 76
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
கால்நடை துறை சிறப்பு தொகுப்பு குறித்து மாநில கால்நடை பராமரிப்பு அமைச்சர்களிடம் எடுத்துரைப்பதற்கான தேசிய அளவிலான ஆலோசனை கூட்டத்திற்கு திரு பர்ஷோத்தம் ரூபாலா தலைமை வகித்தார், வளர்ச்சி குறித்து டாக்டர் எல் முருகன் பேச்சு
மாநில கால்நடை பராமரிப்பு அமைச்சர்களுடனான தேசிய அளவிலான காணொலி கூட்டத்திற்கு மத்திய மீன்வளம், கால்நடை பராமரிப்பு மற்றும் பால்வளத்துறை அமைச்சர் திரு பர்ஷோத்தம் ரூபாலா இன்று தலைமை வகித்தார்.
மத்திய மீன்வளம், கால்நடை பராமரிப்பு மற்றும் பால்வளம் இணை அமைச்சர்கள் டாக்டர் சஞ்சீவ் குமார் பல்யான் மற்றும் டாக்டர் எல் முருகன் உள்ளிட்டோர் இதில் பங்கேற்றனர்.
அமைச்சரவையின் முடிவின் படி, தேசிய கால்நடை இயக்கம் மற்றும் தேசிய கோகுல் இயக்கம் ஆகிய திட்டங்களில் பண்ணை தொழில்முனைவோர் மற்றும் தீவன தொழில்முனைவோருக்கான கூறு தற்போது உள்ளதாக மத்திய அமைச்சர் கூறினார். தேசிய கோகுல் இயக்கத்தின் கீழ் 50 சதவீதம் முதலீட்டு மானியம் தொழில்முனைவோருக்கு நேரடியாக வழங்கப்படுகிறது.
நிகழ்ச்சியில் பேசிய மத்திய மீன்வளம், கால்நடை பராமரிப்பு மற்றும் பால்வளம் இணை அமைச்சர் டாக்டர் சஞ்சீவ் குமார் பல்யான், கால்நடை சுகாதாரம் மற்றும் நோய் தடுப்பு குறித்து வலியுறுத்தியதோடு, கால்நடை மருத்துவ உள்கட்டமைப்பை மேம்படுத்த வேண்டும் என்றும் கூறினார்.
மத்திய மீன்வளம், கால்நடை பராமரிப்பு மற்றும் பால்வளம் இணை அமைச்சர் டாக்டர் எல் முருகன் பேசுகையில், “பிரதமர் திரு நரேந்திர மோடியின் துடிப்பான தலைமையின் கீழ், நமது நாட்டின் கால்நடை துறை 2014-15 முதல் 2019-20 வரை ஒரு ஆண்டுக்கு சராசரியாக 8.15% எனும் அளவில் வளர்ந்து வருகிறது. பொருளாதாரத்தின் மற்ற துறைகளை விட இது அதிகமாகும். இந்த துறையின் பெரும் சாத்தியக்கூறுகளை இது காட்டுகிறது,” என்றார்.
திட்ட செயல்படுத்தலின் செயல்திறன் மற்றும் வெளிப்படைத்தன்மையை அதிகரிக்கும் நோக்கில் கால்நடை பராமரிப்பு மற்றும் பால்வளம் துறையுடன் இணைந்து இந்திய சிறு தொழில்கள் வளர்ச்சி வங்கியால்  உருவாக்கப்பட்ட தேசிய கால்நடை இயக்க இணைய தளத்தை நிகழ்ச்சியின் போது மத்திய அமைச்சர் தொடங்கி வைத்தார்.
பால், முட்டைகள், இறைச்சி மற்றும் கம்பளி பொருட்களின் உற்பத்தி மதிப்பீடுகள் குறித்த தரவுகளைக் கொண்ட “அடிப்படை கால்நடை பராமரிப்பு தகவல்கள் -2020” எனும் அறிக்கையையும் அமைச்சர் வெளியிட்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1752636
பெண்கள் மற்றும் குழந்தை நலன் அமைச்சகம்
தேசிய ஊட்டச்சத்து இயக்கம்
ஊட்டச்சத்து குறைபாடு இல்லாத இந்தியாவை உருவாக்குவது என்ற தொலைநோக்கு அடிப்படையில், போஷான் அபியான்  மார்ச், 2018-ல் தொடங்கப்பட்டது. நாட்டில் ஊட்டச்சத்து குறைபாட்டை படிப்படியாகக் குறைப்பதுடன், 0-6 வயது வரையிலான குழந்தைகள், பருவமடைந்த சிறுமிகள், கர்ப்பிணிப் பெண்கள் மற்றும் பாலூட்டும் தாய்மார்களின் ஊட்டச்சத்து நிலையை குறிப்பிட்ட காலத்திற்குள் மேம்படுத்துவதே இத்திட்டத்தின் நோக்கம். இத்திட்டம், நாட்டிலுள்ள அனைத்து 36 மாநிலங்கள்/யூனியன் பிரதேசங்களிலும் செயல்படுத்தப்படுகிறது.
மத்திய சுகாதாரம் மற்றும் குடும்பநலத் துறையால் சமீபத்தில் வெளியிடப்பட்ட தேசிய குடும்ப ஆரோக்கிய ஆய்வறிக்கை-5 , ஊட்டச்சத்து இயக்கத்தின் நோக்கம் சரியானதே என உறுதிப்படுத்தியிருப்பதுடன், ஊட்டச்சத்து குறியீடுகள் சீரடைந்திருப்பதையும் பிரதிபலித்துள்ளது. 5 வயதிற்குக் குறைவான குழந்தைகளிடம் காணப்பட்ட ஊட்டச்சத்து குறைபாடு 38.4%-லிருந்து, 35.5%-ஆக குறைந்துள்ளது. எடை குறைவான குழந்தைகள் பிறப்பும் 35.8%-லிருந்து 32.1% ஆகக் குறைந்துள்ளது.
மேலும், ஆரோக்கியம், நலவாழ்வு மற்றும் நோய் எதிர்ப்பு சக்தி முறைகளை உருவாக்கி, ஊட்டச்சத்து குறைபாட்டைப் போக்க, 2021-22 பட்ஜெட்டில் அறிவிக்கப்பட்ட ஊட்டச்சத்து இயக்கம் 2.0, அனைத்து மாநிலங்களிலும் செயல்படுத்தப்பட்டு வருவதாக, மத்திய பெண்கள் மற்றும் குழந்தைகள் மேமபாட்டுத்துறை அமைச்சர் திருமதி.ஸ்மிருதி இராணி, மாநிலங்களவையில் கேள்வி ஒன்றுக்கு எழுத்து மூலம் அளித்த பதிலில் தெரிவித்துள்ளார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும் :
https://pib.gov.in/PressReleasePage.aspx?PRID=1794748
சிறப்பு சேவைகள் மற்றும் கட்டுரைகள்
மகாபலிபுரம் @கடற்கரை கோயிலில் நடைபெறும் சர்வதேச யோகா தினம்-2023-ல், ஜி20 நீடிக்கவல்ல நிதிப்பணிக் குழுவுடன் சென்னையிலுள்ள சித்தா நிறுவனம் இணைகிறது
2014 டிசம்பரில் ஐக்கிய நாடுகள் பொதுச்சபையால் ஜூன் 21 சர்வதேச யோகா தினமாக அங்கீகரிக்கப்பட்டது. இந்த நாளினைக் கொண்டாடுவதற்கான அனைத்து முயற்சிகளையும் மேற்கொள்வதில் மத்திய ஆயுஷ் அமைச்சகம்  முக்கிய பங்கு வகிக்கிறது. ஒவ்வொரு ஆண்டும் பெருந்திரளான யோகா நிகழ்ச்சிகளுடன் சர்வதேச யோகா தினத்தை தேசிய சித்தா நிறுவனம் கொண்டாடுகிறது.
“ஒரே பூமி, ஒரே குடும்பம், ஒரே எதிர்காலம்” என்ற விருப்பத்தை பகிர்ந்து கொள்ளும் வகையில், “வசுதைவ குடும்பகத்திற்கான யோகா” என்பது இந்த ஆண்டு சர்வதேச யோகா தினத்தின் கருப்பொருளாக உள்ளது. இந்த ஆண்டு, நியூயார்க்கில் உள்ள ஐக்கிய நாடுகள் சபையின் தலைமையகத்தில் நடைபெறும் யோகா நிகழ்ச்சிக்கு பிரதமர் திரு நரேந்திர மோடி தலைமை தாங்குகிறார். மத்தியப் பிரதேசத்தின் ஜபல்பூரில் நடைபெறும் நாட்டின் சர்வதேச யோகா தினம் 2023 கொண்டாட்டங்களுக்குக் குடியரசு துணைத்தலைவர் திரு ஜெக்தீப் தன்கர் தலைமை தாங்குவார்.
ஒவ்வொரு ஆண்டும் நடத்தப்படுவது போல், தேசிய சித்தா நிறுவனத்தின் வளாகத்தில் பெருந்திரள் யோகா நிகழ்ச்சி நடைபெறும். மேலும் மத்திய நிதியமைச்சகம் கேட்டுக்கொண்டதற்கு இணங்க 21.06.2023 அன்று காலை 6.30 மணி முதல் 7.15 மணி வரை “ஜி20 நீடிக்கவல்ல நிதிப்பணிக் குழு”வுக்கான யோகா அமர்வை தேசிய சித்தா நிறுவனம் நடத்துகிறது.